EFF-LP's se ontwrigting kom hulle duur te staan | Maroela Media
Die EFF-LP's se oproerigheid gaan hul nou duur te staan kom. (Argieffoto)
Die parlement se komitee oor magte en voorregte het die groep van 16 LP's in Maart vanjaar skuldig bevind aan verskeie aanklagte van parlementêre wangedrag en het nou aanbevelings oor 'n gepaste straf gedoen.
Die groep LP's, meestal onbekende agterbankers, het Gordhan se begrotingstoespraak in 2019 kwaai ontwrig. Hulle het dreigend op Gordhan afgestap en geskree dat hy nie toegelaat sou word om sy begrotingsrede as minister van openbare ondernemings te lewer nie.
Lede van die DA en ANC het Gordhan teen die EFF beskerm en die EFF-lede is hardhandig uit die lokaal verwyder. Hulle is ná die voorval verkla en 'n ondersoek is na hul gedrag gedoen.
Luidens die verslag van die parlement se reëlskomitee wat Woensdag amptelik uitgereik is, beveel die komitee nou aan dat Sam Matiase en Primrose Sonti, wat die komitee as "reeksoortreders" bestempel, sonder betaling geskors word vir 'n tydperk van nie langer as 30 dae nie.
Dié skorsing word aanbeveel ongeag of die nasionale vergadering of enige van sy komitees in daardie tydperk vergader.
Matiase en Sondi is in 2014 ook skuldig bevind aan minagting van die parlement. Hulle het die president se vraetyd destyds ontwrig en het geweier om die vertrek te verlaat nadat hulle beveel is om dit te doen.
Matiase is destyds gestraf met 'n 14 dae lange skorsing sonder betaling. Sonti is beveel om verskoning te vra en is beboet met 14 dae se salaris, alle toelae ingesluit.
Wat betref die ander 14 EFF-LP's betrokke, het die komitee aanbeveel dat hulle gestraf word met 'n boete gelykstaande aan een maand se salaris én alle ander voordele.
Dié EFF-lede is Khanya Ceza, Makosini Chabangu, Thokozani Langa, Brian Madlingozi, Mathibe Mohlala, Mothusi Montwedi, Thembi Msane, Dumisani Mthenjane, Nazier Paulsen, Henry Shembeni, Mathapelo Siwisa, Lorato Tito, Ntokozo Hlonyana en Rosina Komane.
Wapenskandaal: Bewering 'naamloos', dus kyk Mbete anderpad
Toemaar Malemmer sal vir hulle betaal.
It took "them" 2 years to reach a decision, and only 2 minutes to dish out another useless weak fine.
Dit het al in 2019 gebeur en nou eers word hulle gestraf as jy dit ooit 'n straf kan noem by gesê… Wonder hoeveel is hulle salarisse met voordele mmmmmmm. Strawwe moet erger wees werklik waar